
הכנסת

הכנסת העשרים
מושב שני

<פרוטוקול מס' 221>
מישיבת ועדת הפנים והגנת הסביבה

יום שלישי, כ"ב בסיון התשע"ו (28 ביוני 2016), שעה 11:35

<סדר היום:>
<איסוף חומרים על אנשי ציבור ע"י משטרת ישראל>
נכחו:

<חברי הוועדה:> 
דוד אמסלם – היו"ר

טלב אבו עראר

זוהיר בהלול

יואב בן צור

אכרם חסון

רויטל סויד

חמד עמאר

חברי הכנסת:

קארין אלהרר

אייל בן ראובן

יוסף ג'ברין

מסעוד גנאים

יעל כהן-ארן

אוסמה סעדי

מיכל רוזין

מיקי רוזנטל

נחמן שי

<מוזמנים:> 
	עו"ד אלעזר כהנא
	–
	יועמ"ש, משטרת ישראל

	מירב לפידות
	–
	דוברת, משטרת ישראל, המשרד לביטחון פנים 

	שבתי גרברצ'יק
	–
	חטיבת הדוברות, משטרת ישראל, המשרד לביטחון פנים

	עו"ד רז נזרי
	–
	משנה ליועץ המשפטי לממשלה, משרד המשפטים

	עו"ד אסתר ורהפטיג
	–
	מחלקת ייעוץ וחקיקה, משרד המשפטים

	עינת גנון
	–
	מנהל אגף התחדשות עירונית, משרד הבינוי והשיכון

	עו"ד רון יצחק דול
	–
	יועמ"ש, נציבות שירות המדינה, משרד ראש הממשלה 

	עו"ד ישי צבי פרלמן
	–
	עוזר ליועמ"ש-ר"מ, משרד האוצר

	עו"ד דן שמחה רוטמן
	–
	יועמ"ש, התנועה למשילות ודמוקרטיה

	עו"ד דניאל דושינסקי
	–
	מנהל תחום חקיקה, התנועה לאיכות השלטון

	עטרת חן הורוביץ
	–
	עמותת שומרי משפט – רבנים למען זכויות אדם

	יגאל בריף
	–
	פעיל, המשמר החברתי

	אורלי ארז
	–
	פעילה, המשמר החברתי

	בן ציון לבני
	
	

	אריאל סיזל
	
	

	אסף שאול
	
	

	אייל אוכמן
	
	

	דנה אהרונוביץ'
	
	

	יצחק שפריר
	
	

	גיא נועם
	
	

	דרור גרשון
	
	

	אתי ירדן
	
	

	הילה שואף קולביץ
	
	

	פנינה קפלן
	
	

	רותם ארנרייך
	
	

	חומי נובנשטרן
	
	

	גדי רובין
	
	

	עירית בשן
	
	

	צביקה מינץ
	
	


לרשימת השדלנים שנכחו בדיון – ראו בקישור זה.

<ייעוץ משפטי: >
מירי פרנקל-שור

עידו בן יצחק
<מנהלת הוועדה:>
לאה קריכלי
<רישום פרלמנטרי:>
אירית שלהבת

<איסוף חומרים על אנשי ציבור ע"י משטרת ישראל>
<היו"ר דוד אמסלם:>
צהרים טובים לכולם. אני מתכבד לפתוח את ישיבת ועדת הפנים והגנת הסביבה בנושא איסוף חומרים על אנשי ציבור על-ידי משטרת ישראל. 

כאשר שמעתי על הדברים האלה בטלוויזיה ביקשתי לקיים את הדיון. בנוסף, חברת הכנסת מיכל רוזין הגישה הצעה לסדר בכנסת להקמת ועדת חקירה פרלמנטרית, אולם ביקשתי ממנה להוריד את ההצעה בשלב הנוכחי על מנת להצטרף אתי לדיון הזה.

לפני שאנחנו מתקדמים אני רוצה לספר לכם בעקבות מה הרגישות שלי לעניין. לפני כ-4 חודשים, אולי קצת יותר אפילו, 6 חודשים, שמעתי מבזק ברדיו. נסעתי באוטו ושמעתי את המבזק הזה בדיוק כפי שהוא. זה הטריד אותי מאוד, הגעתי למשרד וכתבתי מכתב לחברת הכנסת שרת המשפטים איילת שקד, ואני קורא לכם אותו:

"אימות ידיעות בדבר חקירת מח"ש את ראש אגף החקירות במשטרה.

בשבוע שעבר התפרסמה בכלי התקשורת ידיעה, לפיה ראש אגף החקירות ביקש לאסוף מידע על חברי כנסת ואנשי ציבור נוספים. אבקש לדעת האם אכן מתקיימת חקירה בנושא. במידה וישנם דברים בגו אבקש לקבל את תוצאות הבדיקה כדי לקיים דיון דחוף בנושא."

את המכתב הזה שלחתי ב-15 בדצמבר 2015. 

<נחמן שי (המחנה הציוני):>
לפני חצי שנה. קיבלת תשובה?

<היו"ר דוד אמסלם:>
ב-26 בינואר 2016 קיבלתי תשובה כדלקמן: "הריני לאשר כי מכתבך לשרת המשפטים התקבל בלשכתנו. הפנייה נבדקה מול מח"ש ומול מר משה סעדיה, סגן מנהל מח"ש, והוא מוסר ש'לא היו דברים מעולם'."

<קריאה:>
כרגיל, זו התשובה השבלונית. 

<היו"ר דוד אמסלם:>
קודם כול אני מספר לכם. בעקבות זה, דרך אגב, ביקשתי את הדיון הדחוף הזה. הזמנתי לדיון את היועץ המשפטי לממשלה והוא שלח את ממלא מקומו או המשנה רז נזרי, מצוין. ביקשתי להזמין את מפכ"ל המשטרה ואת ניצב יצחקי אך הם לא הגיעו, כרגיל. 

<מיקי רוזנטל (המחנה הציוני):>
יש סיבה מדוע הם לא הגיעו?

<מיכל רוזין (מרצ):>
זו הפעם השנייה שהם לא מגיעים לדיון בכנסת. 

<היו"ר דוד אמסלם:>
אני חושב שזה זלזול, יהירות, חוצפה. דרך אגב, זה גם העניין של המסמך, לדעתי. המשטרה הגיעה לאן שהגיעה בגלל זלזול, יהירות וחוצפה.

<נחמן שי (המחנה הציוני):>
תיזהר, יכול להיות שאתה ברשימה ולא כדאי... 

<היו"ר דוד אמסלם:>
אין בעיה. 

לכן, רבותי, אני לא מתכוון לנהל דיון בלי האנשים שאנחנו מבקשים להפנות אליהם את השאלות. לא נערוך דיון דרך דוברים. 

אני נועל את הדיון עכשיו. אטכס עצה עם עצמי ועם החברים איך להתקדם בנושא הזה. 

תודה רבה לכולם. 

<הישיבה ננעלה בשעה 11:43.>

